7.2.2023
FI
Euroopan unionin virallinen lehti
C 47/197 Keskiviikko 6. heinäkuuta 2022
47. huomauttaa, että intersektionaalisen syrjinnän yhteisvaikutus voi heikentää terveydenhuollon saatavuutta; kehottaa jäsenvaltioita varmistamaan yleisen ja saavutettavan sairausvakuutusturvan, erikoistuneet mielenterveyspalvelut mukaan lukien, ja poistamaan kiireellisesti kaikille tarkoitetun terveydenhuollon esteet, myös vailla vaadittavia asiakirjoja olevien muuttajien osalta ja keskittyen erityisesti naisiin heidän kaikessa moninaisuudessaan; korostaa, että tietämättömyys, asenteellisuus tai leimaaminen ei saisi koskaan heikentää terveydenhuollon saatavuutta; pitää tärkeänä, että terveydenhuollon ammattilaiset antavat hoitoa inhimillisesti, syrjimättömästi ja ketään tuomitsematta sekä kunnioittaen vapaata ja tietoon perustuvaa ennakkosuostumusta ja potilaiden oikeuksia; toteaa, että tiedot marginalisoitujen ryhmien naisten ja maahanmuuttajanaisten pääsystä terveydenhuoltopalvelujen ja erityisesti mielenterveyspalvelujen piiriin ovat erittäin puutteelliset; 48. kehottaa jäsenvaltioita ottamaan huomioon intersektionaalisen syrjinnän yhteisvaikutuksen terveydenhuollon diagnoosien saatavuuteen, erityisesti lisääntymisterveyden osalta ja varsinkin mustien naisten, värillisten naisten ja vähemmistöihin kuuluvien naisten tapauksessa; muistuttaa, että seksuaali- ja lisääntymisterveys ja -oikeudet ovat perusluonteisia ihmisoikeuksia, joihin kaikilla ihmisillä heidän moninaisuudessaan olisi oltava turvallinen ja laillinen pääsy; 49. kehottaa jäsenvaltioita hyväksymään ja panemaan täytäntöön strategioita, politiikkatoimia ja ohjelmia, joilla edistetään naisten marginalisoitujen ryhmien seksuaali- ja lisääntymisterveyttä ja -oikeuksia, ja kitkemään heidän tiellään olevat järjestelmätason, taloudelliset, oikeudelliset, käytännön ja sosiaaliset esteet sekä varmistamaan, että seksuaali- ja lisääntymisterveyttä ja -oikeuksia suojellaan ja kunnioitetaan kaikissa jäsenvaltioissa; pyytää jäsenvaltioita edistämään perhesuunnittelua ja kattavaa, ikätasoon soveltuvaa seksuaalikasvatusta sekä auttamaan haavoittuvissa tai epävarmoissa tilanteissa olevia naisia saamaan maksutonta ehkäisyä sen kaikissa eri muodoissa ja varmistamaan, etteivät he joudu kokemaan syrjiviä käytäntöjä pääsyssä terveydenhuoltopalveluihin; 50. kannustaa jäsenvaltioita varmistamaan saavutettavat ja läpinäkyvät sukupuolen juridisen tunnustamisen menettelyt, jotka perustuvat itsemäärittelyyn ja ovat Maailman terveysjärjestön ICD-11:n mukaisia, ja tunnustamaan laissa trans-, muun- ja intersukupuoliset henkilöt sekä poistamaan esteet, joita ovat esimerkiksi pakolliset kirurgiset toimenpiteet tai pakollinen psykologinen neuvonta; kehottaa jäsenvaltioita kieltämään intersukupuolisten henkilöiden sukuelinten silpomisen ja varmistamaan, ettei intersukupuolisille lapsille tehdä muita kuin elintärkeitä lääketieteellisiä toimenpiteitä tai leikkauksia lapsuusaikana; 51. kehottaa jäsenvaltioita lopettamaan pakkosteriloinnin, pakkoabortin ja pakkoehkäisyn käytännön, myös vammaisten naisten ja romaninaisten kohdalla, sekä transihmisten pakottamisen lääkehoitoon ja kehottaa kunnioittamaan heidän fyysistä ja ruumiillista koskemattomuuttaan; kehottaa jäsenvaltioita varmistamaan tehokkaat ja oikea-aikaiset oikeussuojakeinot kaikille pakkosteriloinnin ja pakkoavioeron uhreille, myös ottamalla käyttöön tehokkaita korvausjär­ jestelmiä; 52. muistuttaa, että ilmastonmuutos ja sen seuraukset vaikuttavat suhteettomasti naisiin heidän kaikessa moninaisuu­ dessaan ja erityisesti syrjinnän risteäviä muotoja kokeviin, marginalisoiduissa tilanteissa oleviin ja konfliktitilanteissa eläviin naisiin; kehottaa komissiota ja jäsenvaltioita varmistamaan, että kaikkiin ilmastotoimiin sisältyy intersektionaalinen näkökulma, sukupuoli ja rotu mukaan lukien, että tätä varten otetaan käyttöön kohdennettuja määrärahoja ja toimenpiteitä ja että taataan naisten yhdenvertainen osallistuminen heidän kaikessa moninaisuudessaan päätöksentekoelimissä kansainvälisellä, eurooppalaisella, kansallisella ja paikallisella tasolla; 53. kehottaa jäsenvaltioita toteuttamaan nopeita, tehokkaita ja koordinoituja toimia, jotta voidaan suojella Ukrainan konfliktista kärsivien naisten ja tyttöjen sekä marginalisoitujen väestöryhmien ihmisoikeuksia ja vastata heidän seksuaali- ja lisääntymisterveyttä koskeviin tarpeisiinsa; o o 54.
o
kehottaa puhemiestä välittämään tämän päätöslauselman neuvostolle ja komissiolle.